Document ID: 32002L0041

32002L0041
L 133/17
SLUŽBENI LIST EUROPSKE UNIJE
17.05.2002.
DIREKTIVA KOMISIJE 2002/41/EZ
od 17. svibnja 2002.
o prilagodbi tehničkom napretku Direktive 95/1/EZ Europskog parlamenta i Vijeća o najvećoj konstrukcijskoj brzini, najvećem zakretnom momentu i najvećoj neto snazi motora motornih vozila na dva ili tri kotača
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 92/61/EEZ od 30. lipnja 1992. o homologaciji tipa motornih vozila na dva ili tri kotača (1), kako je zadnje izmijenjena Direktivom 2000/7/EZ (2) Europskog parlamenta i Vijeća, a posebno njezin članak 16.,
uzimajući u obzir Direktivu 95/1/EZ Europskog parlamenta i Vijeća od 2. veljače 1995. o najvećoj konstrukcijskoj brzini, najvećem zakretnom momentu i najvećoj neto snazi motora motornih vozila na dva ili tri kotača (3), a posebno njezin članak 4.,
budući da:
(1)
Direktiva 95/1/EZ jedna je od posebnih direktiva koja spada u postupke homologacije tipa Zajednice uvedene Direktivom 92/61/EEZ. Odredbe Direktive 92/61/EEZ u odnosu na sustave, sastavne dijelove i zasebne tehničke jedinice vozila primjenjuju se na Direktivu 95/1/EZ.
(2)
Potrebno je pojasniti ili dodati određene zahtjeve Direktive 95/1/EZ, kako bi se omogućilo ispravno djelovanje cjelokupnog sustava homologacija tipa.
(3)
Kako bi se to postiglo, potrebno je propisati vrijednosti koje treba unijeti u izvještaj o ispitivanju da se osigura dosljednost primjene Direktive 95/1/EZ, u slučaju mopeda, motocikala i tricikala s motorom s vanjskim izvorom paljenja i motornih vozila na dva ili tri kotača s motorom s kompresijskim paljenjem.
(4)
Direktivu 95/1/EZ treba stoga na odgovarajući način izmijeniti.
(5)
Mjere koje su predviđene u toj Direktivi u skladu su s mišljenjem Odbora za prilagodbu tehničkom napretku uspostavljenog na temelju članka 13. Direktive Vijeća 70/156/EEZ (4), kako je zadnje izmijenjena Direktivom Komisije 2001/116/EZ (5),
DONIJELA JE OVU DIREKTIVU:
Članak 1.
Prilozi Direktivi 95/1/EZ izmijenjeni su u skladu s Prilogom ovoj Direktivi.
Članak 2.
1. Počevši od 1. srpnja 2003., države članice ne smiju, ako se odnose na najveću konstrukcijsku brzinu, najveći zakretni moment i najveću neto snagu motora:
-
odbiti odobriti EZ homologaciju tipa za tip motornog vozila na dva ili tri kotača, ili
-
zabraniti registraciju, prodaju ili stavljanje u uporabu motornog vozila na dva ili tri kotača,
ako najveća konstrukcijska brzina, najveći zakretni moment i najveća neto snaga motora vozila udovoljavaju zahtjevima Direktive 95/1/EZ, kako je izmijenjena ovom Direktivom.
2. Počevši od 1. siječnja 2004., države članice će odbiti odobriti EZ homologaciju tipa svakom novom tipu motornog vozila na dva ili tri kotača ako se odnose na najveću konstrukcijsku brzinu, najveći zakretni moment i najveću neto snagu motora, ako zahtjevi Direktive 95/1/EZ, kako je izmijenjena ovom Direktivom, nisu ispunjeni.
Članak 3.
1. Države članice donose zakone i druge propise potrebne za usklađivanje s ovom Direktivom najkasnije do 30. lipnja 2003. One o tome odmah obavješćuju Komisiju.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju glavne odredbe nacionalnog prava koje donesu u području na koje se odnosi ova Direktiva.
Članak 4.
Ova Direktiva stupa na snagu dvadesetog dana od dana objave u Službenom listu Europskih zajednica.
Članak 5.
Ova je Direktiva upućena državama članicama.
Sastavljeno u Bruxellesu 17. svibnja 2002.

Labels: 7
8
15